
Euroopan parlamentti, joka
–	ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C10‑0269/2025),
–	ottaa huomioon työjärjestyksen 133 artiklan,
–	ottaa huomioon talousarvion valvontavaliokunnan mietinnön (A10-0238/2025),
A.	ottaa huomioon, että neuvosto kuuli 24. lokakuuta 2025 päivätyllä kirjeellä Euroopan parlamenttia Daniel Casparyn nimittämisestä tilintarkastustuomioistuimen jäseneksi;
B.	ottaa huomioon, että talousarvion valvontavaliokunta arvioi Daniel Casparyn pätevyyttä ja etenkin Euroopan unionin toiminnasta tehdyn sopimuksen 286 artiklan 1 kohdassa vahvistettujen edellytysten täyttymistä; ottaa huomioon, että arviointia varten valiokunta sai Daniel Casparyltä ansioluettelon sekä vastaukset hänelle toimitettuun kysymyslomakkeeseen;
C.	ottaa huomioon, että tämän jälkeen valiokunta järjesti 20. marraskuuta 2025 kuulemisen, jossa Daniel Caspary antoi lausuman ja vastasi valiokunnan jäsenten esittämiin kysymyksiin;
1.	antaa myönteisen lausunnon neuvoston ehdotuksesta nimittää Daniel Caspary tilintarkastustuomioistuimen jäseneksi;
2.	kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.

